Мирбобо Зиёев

Мирбобо Зиёев (1910, Самарқанд — 5 октябри 1974, Душанбе) — ҳунарпеша ва сарояндаи тоҷик. Ҳунарпешаи халқии ҶШС Тоҷикистон (1941).

 Зиндагинома 
Хатмкардаи техникуми омӯзгории Самар­қанд (1928). Ҳунарпешаи ав­валин ансамбли ҷавонони Осиёи Миёна — «Куртакабудон», актёри Театри давлатии драмаи муси­қии Самар­қанд (1928—1937). Беҳтарин нақш­ҳои офаридаи Мирбобо Зиёев дар ин театр: Мадазим («Ду ком­му­нист»-и К. Яшин), Пет­ров, Чеусов («Балво»-и Д. Фурманов ва С. Поливанов) ва ғ. Аз соли 1937 дар ш. Душанбе кору зиндагӣ мекард. Ҳу­нарпешаи театри фронтии тоҷик (1943—1945), актёри Теат­ри мусиқии то­ҷик (ҳоло Театри давлатии академии драмаи то­ҷик ба номи А. Лоҳутӣ, 1937—1943), Филармонияи дав­ла­тии Тоҷикистон (1946—1972).

 Театр 
Дар саҳнаи театр нақшҳои Ва­лӣ («Оршин-мололон»-и У. Ҳоҷи­беков), Бо­бо («Ло­ла»-и С. Саидмуродов), Восеъ («Шӯри­ши Восеъ»-и С. Бала­санян)-ро бо маҳорати баланд бозидааст, ки баёнгари истеъдоди нотакрори ӯ дар офаридани нақшҳои мухталиф, бахусус мазҳакавӣ мебошад. Мирбобо Зиёев ҳам­чунин иҷрокунандаи сурудҳои ҳаҷвӣ, баде­ҳаҳои халқӣ ва барандаи моҳири консертҳо буд. Ба маҳорати Мирбобо Зиёев унсур­ҳои театри анъанавии тоҷик — шӯх­табъӣ, ҳозирҷавобӣ, бадоҳасароӣ, имову ишораи ифоданок, эҳсоси баланди самимият хос буданд.

 Ҷоизаҳо 
Бо ордени «Нишони Фахрӣ» ва медалҳо сарфароз гардидааст.

 Эзоҳ 

 Адабиёт 



Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи театри давлатии академӣ-драмавии ба номи Абулқосим Лоҳутӣ
Гурӯҳ:Ҳунарпешагони халқии ҶШС Тоҷикистон